Reid Wiseman

Mae Gregory Reid Wiseman (ganwyd 11 Tachwedd 1975) yn ofodwr ac awyrennwr llyngesol o’r Unol Daleithiau.

Cafodd ei ddewis i fod yn rheolwr i griw Artemis II, sydd wedi ei gynllunio i hedfan o amgylch y Lleuad yn 2026. Ef fydd y rheolwr cyntaf ar berwyl lleuad ers Eugene Cernan yn Apollo 17 yn 1972.

 Bywyd personol 
Mae'n wreiddiol o Baltimore, Maryland, a graddiodd o Ysgol Uwchradd Dulaney. Roedd e'n briod â Carroll (Taylor) Wiseman tan iddi farw yn 2020 o gancr. Mae ganddo ddwy ferch.

 Gyrfa NASA 
chwith|bawd|230x230px|Portread swyddogol criw Artemis II, o'r chwith, gyda'r cloc: Christina Koch, Victor Glover, Jeremy Hansen a Wiseman.Ym mis Mehefin 2009, dewisiwyd i fod yn aelod o "Gofodwyr Grŵp 20", a chwblhaodd yr hyfforddiant yn 2011.

 Taith 40/41 
Teithiodd Wiseman i'r Orsaf Ofod Ryngwladol (ISS) ar 28 Mai 2014, ar gyfer Taith 40/41. Daeth yn ôl i’r Ddaear ym mis Tachwedd 2014. Roedd e yn y gofod am 165 diwrnod.

 Pennaeth Swyddfa'r Gofodwyr 
Dewisiwyd i fof yn bennaeth newydd ar Swyddfa'r Gofodwyr ar 18 Rhagfyr 2020, ar ôl Patrick Forrester. Camodd lawr fel pennaeth ym mis Tachwedd 2022 ac fe'i olynwyd gan Joseph M. Acaba.

 Artemis II 
Ar 3 Ebrill 2023, cyhoeddwyd y bydd ef yn rheolwr criw Artemis II. Bydd e'n teithio gyda gofodwyr NASA Christina Koch, Victor Glover, a Jeremy Hansen o Asiantaeth Ofod Canada.

Cyfeiriadau

Categori:Genedigaethau 1975
Categori:Gofodwyr o'r Unol Daleithiau